CELEX: 32020R0485
Language: bg
Date: 2020-04-02 00:00:00
Title: Регламент за изпълнение (ЕС) 2020/485 на Комисията от 2 април 2020 година за изменение на приложение I към Регламент за изпълнение (ЕС) 2018/659 относно въвеждането в Съюза на живи еднокопитни животни и сперма, яйцеклетки и ембриони от еднокопитни животни от Тайланд (текст от значение за ЕИП)

3.4.2020   
               
               
                  BG
               
               
                  Официален вестник на Европейския съюз
               
               
                  L 103/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/485 НА КОМИСИЯТА
         от 2 април 2020 година
         за изменение на приложение I към Регламент за изпълнение (ЕС) 2018/659 относно въвеждането в Съюза на живи еднокопитни животни и сперма, яйцеклетки и ембриони от еднокопитни животни от Тайланд
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по специално член 17, параграф 3 от нея,
         като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 2, буква и), член 12, параграфи 1, 4 и 5, член 13, параграф 2, членове 15 и 16 и член 19, букви а) и б) от нея,
         като има предвид, че:
         
                     (1)
                  
                  
                     С Регламент за изпълнение (ЕС) 2018/659 на Комисията (3) се създава списък на трети държави и части от територията на трети държави, от които е разрешено въвеждането в Съюза на пратки с еднокопитни животни и на сперма, яйцеклетки и ембриони от тях. С регламента също така се определят изискванията за здравето на животните и за ветеринарното сертифициране, приложими за такива пратки.
                  
               
                     (2)
                  
                  
                     В Директива 2009/156/ЕО са определени ветеринарно-санитарните изисквания относно вноса на еднокопитни животни в Съюза. В нея се предвижда, че внасяните в Съюза еднокопитни животни трябва да идват от трета държава, която е свободна от африканска чума по конете.
                  
               
                     (3)
                  
                  
                     В Директива 92/65/ЕИО са предвидени ветеринарно-санитарните условия, регулиращи вноса в Съюза на сперма, яйцеклетки и ембриони от еднокопитни животни. В нея се предвижда, че в Съюза могат да бъдат внасяни само стоки, които идват от трети държави или части от територията на трети държави, включени в списък на трети държави, изготвен в съответствие с посочената директива.
                  
               
                     (4)
                  
                  
                     Специалните правила за контрол на пратки животни в режим на транзит и на следните категории стоки са установени в глави III и IV от Делегиран регламент (ЕС) 2019/2124 на Комисията (4).
                  
               
                     (5)
                  
                  
                     На 27 март 2020 г. Тайланд съобщи на Световната организация за здравеопазване на животните (OIE) за поява на огнище на африканска чума по конете Въвеждането в Съюза на еднокопитни животни и на зародишни продукти от еднокопитни животни от Тайланд следва повече да не бъде разрешено. Поради това вписването за Тайланд в приложение I към Регламент за изпълнение (ЕС) 2018/659 следва да бъде изменено така, че въвеждането в Съюза на еднокопитни животни и на зародишни продукти от Тайланд повече да не бъде разрешено.
                  
               
                     (6)
                  
                  
                     Поради това Регламент за изпълнение (ЕС) 2018/659 следва да бъде съответно изменен.
                  
               
                     (7)
                  
                  
                     Предвид рисковете за здравето на животните, изменението на вписването за Тайланд в приложение I към Регламент за изпълнение (ЕС) 2018/659 следва да породи действие възможно най-скоро.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложение I към Регламент за изпълнение (ЕС) 2018/659 вписването за Тайланд се заменя със следното:
            
               
                           „TH
                        
                        
                           Тайланд
                        
                        
                           TH-0
                        
                        
                           Цялата страна
                        
                        
                           G
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —“
                        
                        
                            
                        
                     
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 април 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OB L 268, 14.9.1992 г., стр. 54.
         
            (2)  ОВ L 192, 23.7.2010 г., стр. 1.
         
            (3)  Регламент за изпълнение (ЕС) 2018/659 на Комисията от 12 април 2018 г. относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (ОВ L 110, 30.4.2018 г., стр. 1)
         
            (4)  Делегиран Регламент (ЕС) 2019/2124 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на правилата за официалния контрол на пратки животни и стоки в режим на транзит, претоварване и по-нататъшно транспортиране през Съюза и за изменение на регламенти (ЕО) № 798/2008, (ЕО) № 1251/2008, (ЕО) № 119/2009, (ЕС) № 206/2010, (ЕС) № 605/2010, (ЕС) № 142/2011, (ЕС) № 28/2012 на Комисията, Регламент за изпълнение (ЕС) 2016/759 на Комисията и Решение 2007/777/ЕО на Комисията (OВ L 321, 12.12.2019 г., стр. 73)